Setovija
<s>Setovia je bila ilirska tvrđava i naselje koja se u istorijskim izvorima spominje kao mjesto sukoba između Dalmata i rimske vojske koju je predvodio prvi rimski car Oktavijan 33. god. p.n.e.</s>

<s>Nalazila se na nepoznatoj lokaciji u današnjem Sinjskom polju.</s><s>Neki rimski natpisi na kamenu pronađeni u blizini Vrlike i Kijeva upućuju na činjenicu da je Setovia bila u blizini.</s>

<s>Nakon što je pobijedio Pompeja 36. god na Siciliji, Oktavijan je naredne godine počeo svoju kampanju protiv Ilira.</s><s>Najprije je savladao Japode i Panone, a zatim je 34 - 33 nastavio ratovati protiv Dalmata.</s><s>Deset godina ranije Dalmati su nanijeli težak poraz Rimljanima predvođenih Vatiniusom, kojom prilikom su i preoteli pet znamenja Gabiniusove armije 48. god. p.n.e.</s>

<s>Oktavijanova armija je najprije došla do Promone gdje su Dalmati imali vojsku od 12.000 boraca, koju je predvodio Verzo.</s><s>Poslije nekoliko borbi Promona je bila uzeta, a Verzo je poginuo.</s><s>Dalmati su nastavili ratovanje pod vodstvom Testimosa, koristeći gerilsku taktiku, ali to nije spriječilo Oktavijana da zauzme  Sinodium i Andetrium.</s><s>Nakon toga krenuo je sa armijom dolinom rijeke Cikole.</s>

<s>Testimos je sve svoje trupe koncentrisao u tvrđavu i naselje Setoviu.</s><s>U bici kod Setovie, vjerovatno u klisuri Sutini, Oktavijan je bio ranjen i morao je napustiti ratište.</s><s>Komandu je preuzeo Statilius Taurus, koji je organizovao zimsku blokadu i time eliminisao dio dalmatske vojske.</s>

<s>Početkom 33. god.</s><s>Oktavijan se vratio kada su na kraju uporni i iscrpljeni branioci u Setoviji, zbog nedostatka hrane, bili prisiljeni da se predaju.</s><s>Dalmati su vratili ratna znamenja, predali ratni plijen i 700 mladića kao taoce i pristali (primorani) platiti zaostali harač neplaćen od Cezarovog vremena.</s>

<s>Vidjevši šta se desilo Dalmatima ostala ilirska plemena do Save su se predala.</s><s>Za tako krupne ratne i političke uspjehe senat je Oktavijanu 27. g. p.n.e. odobrio ilirski trijumf (thriambon Illyrikon), koji je održan istovremeno kad i trijumf posvećen pobjedi u Egiptu nad Markom Antonijem i Kleopatrom.</s><s>Ni ovim Oktavijanovim doista velikim uspjesima još uvijek nije bila učvršćena i potpuno osigurana rimska vlast u Iliriji.</s>

<s>Reference</s>

<s>Dalmati
Rimska Dalmacija
Sinj</s>

